recursal/SuperWikiNEXT-32B huggingface dataset:
**Bengt-Arne Røine** (født 24. februar 1944 i Stavern, død 9. juni 2017) var en norsk forfatter med vekt på biografiske portretter og folkelivsskildringer fra lokalhistorien.

Røine var utdannet ved Konstindustriskolan og ved Valands Konstakademi i Göteborg. Der var han også dekoratør og scenograf ved Operaen. Han var med å lage sceneshowdekoren til Johnny Cash i Scandinavium. Røine gikk så i skrivelære hos sine mentorer Ivar Lo-Johansson, Dagfinn Grønoset og Per Hohle.

Røine var illustratør og fast freelancejournalist i *Drammens Tidende*, *Fremtiden*, *Hjemmet*, *Norsk Ukeblad* og *Allers*. I en årrekke skrev han store og omfattende folkelivsreportasjer og portrett-intervjuer fra nesten hele Østlandet. Han startet også kunst- og kulturforeningen «Eikerkunst». Røine fulgte Cornelis Vreeswijk på trubadurens siste norgesturné. Røine skrev flere avisreportasjer om Einar Gerhardsen under industriarbeiderdagene på Rjukan i 1977.

Røine var i perioder anleggsarbeider, skogsarbeider og gullgraver i Alaskas villmark der han fulgte i forfatteren Jack Londons fotspor. Røine satt også i Mikkjel Fønhus sin kubbestol og skrevet inspirerende notater på villmarksforfatterens skrivebord på den kjente gården Nissebakken i Valdres. I 1984-1985 registrerte Røine alle bjørnejakter i Buskerud fylke, ved å intervjue de da gjenlevende bjørneskytterne. Bengt-Arne Røine var medlem i Norsk faglitterær forfatterforening.

Bok nr. 5 i Eiker serien, "*Togsabotøren*" ble utgitt i desember 2015:

Handlingen foregår i Drammen, Eiker og Modum: Erling Skjold togsabotøren, var en av gutta på skauen. Han utførte blant annet togsabotasjer mot drivstofftransportene til tyskernes ubåtbase i Bergen. Han ble grovt torturert og dødsdømt. Akkurat da geværmunningen pekte mot hans hjerte, ble han mirakuløst reddet av fredens gon-gong.

Elbjørg Svendsrud var den unge barbeintkuréren i Osvald-gruppa. Hun reddet mange uskyldige liv. Gestapo jaktet på Elbjørg og ektemannen Alf Svendsrud - Jordfreser'n fra fotballens gullalder i MIF. Elbjørg reddet mannen og seg selv med en colt hun hadde gjemt i trusa. Elbjørg ble velferdsambassadør i Nordahl Griegsenteret i Antwerpen.

Utgivelser
----------

* *Rallardronningen og Stein-Kalle*, 1978.
* *Fortell Såmund, fortell mer*, 1979.
* *Drømmen om Alaskagullet*, 1982.
* *Norge Vårt Land*, 1984.
* *Hva de gamle fortalte fra Nedre Eiker*, 2010-2011.
* *Det var en gang... på Øvre Eiker*, 2012.
* *Fram fra fortida... på Nedre Eiker*, 2013.
* Gylne Årganger... fra Eiker, 2014.
* *Den Ukjente Togsabotøren*, 2015.

Referanser
----------

1. ↑

Kilder
------

* *Eiker Arkiv*: «Bengt-Arne Røine» (besøkt 3. april 2014)

|  |  |
| --- | --- |
| Oppslagsverk/autoritetsdata | Lokalhistoriewiki **·** BIBSYS **·** VIAF **·** LCCN **·** ISNI
 |
**Horten Seilforening** (stiftet 8. oktober 1965) er en seilforening i Horten, som er tilknyttet Vestfold Seilkrets og Norges Seilforbund. Per. 1. januar 2010 hadde foreningen 181 medlemmer og driver seilsport som konkurranseidrett og fritidsaktivitet.

Horten Seilforening har jollegruppe og mange båteiere som driver med tur- og havseiling. Tirsdager kl. 18.00 er det tirsdagsregatta, en uformell treningsregattaserie for alle interesserte tur- og havseilere der man kan komme i kontakt med hverandre og bli kjent med regattaseiling.

Seilforeningen har eget seilsportanlegg på Rørestrand i Horten kommune med seilerhus, havneanlegg, et naust for reparasjon og oppbevaring av båtutstyr samt bilparkering og vinteropplag av båter. Anlegget er nærmeste nabo til Rørestrand camping og grenser opp til en badeplass.

Horten Seilforening driver en omfattende kursvirksomhet og har tilbud til seilinteresserte i alle aldersgrupper. Hovedvekten legges på trening og instruksjon for unge seilere, og nybegynnere tilbys egne kurs hvor den første kontakt med sjøen kan skje i foreningens egne båter.

Seilforeningen har avviklet en rekke nasjonale og internasjonale mesterskap. Årvise kappseilinger som Rørestrandsregattaen og Bastøyregattaen samler unge seilere i alle klasser. Det arrangeres også regionale og nasjonale klassemesterskap og serier i kappseiling for joller, seilbrett, flerskrogsbåter og kjølbåter.

Eksterne lenker
---------------

* Offisielt nettsted Rediger på Wikidata
* (en) Horten Seilforening – Olympedia Rediger på Wikidata
**Armin Shimerman** (født 5. november 1949 i Lakewood i New Jersey i USA) er en amerikansk skuespiller.

Liv og virke
------------

Da Armin var 16 flyttet familien til Los Angeles hvor moren meldte ham inn i en teatergruppe for å prøve å utvide hans sosiale sirkel. Han gikk på University of California at Los Angeles og ble valgt ut til å være lærling på Old Globe Theater i San Diego. Han begynte å spille i teater og flyttet til New York. Han dro senere tilbake til Los Angeles, hvor han fikk roller i to CBS-serier, noe som var starten på hans karriere innen TV.

Shimerman er kanskje mest kjent for å ha spilt den ferengiske bartenderen Quark i *Star Trek: Deep Space Nine*. Før han fikk denne rollen spilte han en annen ferengi i episoden *The Last Outpost* i *Star Trek: The Next Generation*.

Shimerman er en av seks skuespillere (de andre er Jonathan Frakes, Marina Sirtis, John de Lancie, Michael Ansara and Richard Poe) som har spilt den samme karakteren på tre forskjellige *Star Trek*-serier. Han spilte Quark i *The Next Generation*, *Deep Space Nine* og *Voyager*.

Shimerman er også kjent for å ha spilt rektor Snyder i *Buffy the Vampire Slayer*. Han har også spilt en nox i *Stargate SG-1* og caddyen Stan i en episode av *Seinfeld*. Han var også stemmene til skurken Toad i videospillet *X-men Legends* og den onde Dr. Nefarious i *Ratchet and Clank 3: Up Your Arsenal*.

Armin Shimerman har skrevet en serie science fiction-bøker om personen John Dee.

Utvalgte filmer
---------------

* *Stardust Memories* (1980)
* *The Hitcher* (1986)
* *Dangerous Curves* (1988)
* *What the Bleep Do We Know?!* (2004)

Bibliografi
-----------

### Merchant Prince-serien

1. *The Merchant Prince* (2000) (med Michael Scott)
2. *Outrageous Fortune* (2002) (med Chelsea Quinn Yarbro)
3. *Capital Offense* (2003)

### Andre

* The *Legends of the Ferengi* (1997) (med Ira Steven Behr)
* *The 34th Rule* (1998) (med David R. George III)
* *Wheels Within Wheels*

Referanser
----------

1. ↑   www.filmreference.com[Hentet fra Wikidata]

Eksterne lenker
---------------

* (en) Armin Shimerman på Internet Movie Database Rediger på Wikidata

* (sv) Armin Shimerman i Svensk Filmdatabas Rediger på Wikidata

* (fr) Armin Shimerman på Allociné Rediger på Wikidata

* (en) Armin Shimerman på AllMovie Rediger på Wikidata

* (en) Armin Shimerman hos Turner Classic Movies Rediger på Wikidata

* (en) Armin Shimerman hos Rotten Tomatoes Rediger på Wikidata

* (en) Armin Shimerman hos The Movie Database Rediger på Wikidata

* (en) Armin Shimerman hos Internet Broadway Database Rediger på Wikidata

* (en) Armin Shimerman hos Behind The Voice Actors Rediger på Wikidata
* Biografi hos Starfleetlibrary.com

| * v
* d
* r
Hovedrollene i *Star Trek: Deep Space Nine* |
| --- |
| Avery Brooks · Michael Dorn · Terry Farrell · Nicole de Boer · Alexander Siddig · Cirroc Lofton · Colm Meaney · Armin Shimerman · Nana Visitor · Rene Auberjonois |

|  |  |
| --- | --- |
| Oppslagsverk/autoritetsdata | BIBSYS **·** WikiTree **·** VIAF **·** GND **·** LCCN **·** ISNI **·** MusicBrainz **·** Discogs
 |
Onsøy kirke
**Onsøy prestegjeld** *(Onsø Prestegjeld)* var et prestegjeld tilhørende fra 1816 Vestre Borgesyssel prosti og fra 1973 Fredrikstad domprosti, i Borg bispedømme i Den norske kirke. Det omfattet tidligere Onsøy kommune i Østfold fylke, og hovedkirken var Onsøy kirke.

Onsøy prestegjeld og dets sogn er nå en del av Fredrikstad kirkelige fellesråd underlagt Fredrikstad domprosti.

Historikk
---------

*Óðinsey sókn* (norrønt) har sin opprinnelse fra kristningen av landet, Den opprinnelige romanske steinkirken, *Odinseyjar kirkja*, antatt å være fra 1200-tallet hadde rektangulært skip og smalere, rektangulært kor samt et vesttårn, stod på gården Kolberg nordre, derav også omtalt i Biskop Eysteins jordebok fra 1397 som *Kolbergs kirkja*. I 1877 ble denne erstattet av en teglkirke reist på samme sted. Onsøy prestegård ligger en drøy kilometer nordøst for kirken.

### Prestegjeldet

Onsøy prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Onnsøe præstegield*:

* Onnsøe sougen

Det er oppført i Skattematrikkelen 1647 som *Onnsøe sougen* i Onnsøe lehn.

### Nyere tid

Onsøy prestegjeld dannet grunnlaget for Onsøy formannskapsdistrikt opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Menigheter
----------

Prestegjeldet hadde ved sin avvikling følgende menigheter:

* Onsøy
* Gressvik

Referanser
----------

1. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 12.
2. ↑  Onsøy kirke, norske-kirker.net
3. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
4. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
5. ↑  Endringer i gravferdsloven og kirkeloven - Rundskriv 20.12.2011. regjeringen.no
6. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
**Gavin Featherstone** er en engelsk landhockeyspiller og -trener, født i London, men bosatt i Durham. Featherstone var opprinnelig en meget lovende fotballspiller, og som ung var han lærling i Chelsea. Etterhvert konsentrerte han seg likevel om landhockey. 

Han har spilt en rekke kamper for Englands landhockeylandslag, og også vært kaptein på laget. Dessuten har han spilt for Storbritannias landslag, vært trener for Sør-Afrikas og USAs landslag, samt for Englands U-21-lag (både menn og kvinner). Lag han har trent har tilsammen vunnet 27 nasjonale og internasjonale titler, og han er omtalt som en legende i sin idrett.

Featherstone er utdannet ved Durham University (B.A. 1975) og Oxford University, (Postgraduate Certificate of Education, 1976). Hans karriere som spiller endte prematurt etter en bilulykke der han skadet kneet, men da begynte han som trener. I 1984 ble han den yngste trener til noensinne å lede et landhockeylag i OL, da han hadde trenerjobben for USA. 

Featherstone har også vært trener for flere klubb- og universitetslag, bl.a. for universitetene der han selv studerte, Durham og Oxford. I dag leder han et firma som produserer videotreningsprogrammer for landhockeyspillere. I 2015 debuterte han som forfatter, med boken *The Hockey Dynamic*.

Kilder
------

* Colwill, B. (1998, 26. september). Hockey: Featherstone's new job. *The Independent.*
* Featherstone, G. (2015). *The hockey dynamic: Examining the forces that shaped the modern game.* Spring City, PA: Reedswain.
* Hockey legend charges forward at Durham. (2008). *Durham First*, Issue 25.
* Ritter, L. (2012, 19. juni). Field hockey: Featherstone named assistant coach for Red. *Cornell Daily Sun*.
**Cato Hellesjø** (født 1956 i Oslo) er en norsk næringslivsleder. Per 2024 har han en rekke styrelederverv i norsk transport- og eiendomssektor, blant annet i Bane NOR. Han var konsernsjef i Sporveien AS fra 2009 til 2023 og var tidligere konsernsjef i Dagbladet AS.

Bakgrunn, utdannelse og karrierestart
-------------------------------------

Cato Hellesjø har sin oppvekst på Hammersborg, og har gått på Møllergata skole i tillegg til eksamen artium på Oslo Katedralskole. 
I perioden 1974–1987 var Cato Hellesjø ansatt i *Aftenposten*. Han begynte som avisbud i 1969, distriktssjef i 1975 og regionsjef fra 1979. Han var transportsjef og avdelingssjef fra 1984 til 1987.

Han er siviløkonom med eksamen fra BI (Bedriftsøkonomisk Institutt) i Oslo. I tillegg har han utdanning fra INSEAD – Paris og IMD Lausanne; Strategic Management. Han deltok i Orkla’s topplederprogram og merkevareskole i 94/95 og Solstrandprogrammet i 1989/1990.

Topplederstillinger
-------------------

Cato Hellesjø ble konsernsjef i Sporveien AS i 2009. Da het bedriften Kollektivtransportproduksjon AS. Bedriften er heleid av Oslo kommune, og er morselskap med ansvar for levering av kollektivtransport i Oslo med buss, trikk, T-bane, infrastruktur og eiendom. Sporveien AS er i konkurranse om levering av busstjenester i andre kommuner i Norge. 

Han var konsernsjef i Bernergruppen / Dagbladet i perioden 2004–2007, og administrerende direktør i Avishuset Dagbladet fra 1996 til 2004. 

Hellesjø var direktør i Ringnes AS (Orkla ASA) fra 1987 til 1996. I perioden har Hellesjø innehatt stilling som salgsdirektør, driftsdirektør, regionsdirektør (Ringnes Øst) og logistikkdirektør.

Styreverv
---------

Cato Hellesjø er styreleder i Bane NOR SF, Fjellinjen AS, Sporveien T-banen AS, og har eller har hatt styreverv i Unibuss AS, Sporveien Trikken AS og Sporveien Media AS. 

Hellesjø har hatt flere styreverv i norsk næringsliv, bl.a. AFF, Statskonsult, Global Medical Support, *Morgenbladet*, Mediehuset Næringseiendom og varamedlem i styret i NRK.

Referanser
----------

1. ↑   www.proff.no[Hentet fra Wikidata]
2. ↑  *Snudde opp-ned på alt*, Ukeavisen Ledelse, 3. juni 2016
3. ↑  «Gorm Frimannslund trer av som konsernsjef | Bane NOR». *www.banenor.no*. 14. mars 2023. Besøkt 22. januar 2024. «Høsten 2016 ble Frimannslund utnevnt som konsernssjef for Bane NOR. Nå har han og styret blitt enige om at det er riktig å fratre rollen som sjef for Bane NOR etter en krevende periode for den norske jernbanen. | - Gorm Frimannslund er en flott person som jeg har satt stor pris på å samarbeid med, sier Cato Hellesjø, styreleder i Bane NOR. Frimannslund har ledet Bane NOR gjennom krevende endringsprosesser basert på Jernbanereformen som ble vedtatt i 2015, og lagt grunnlaget for moderniseringen av jernbanen og utvikling på knutepunktene.»
**Sindre Buraas** (født 3. mai 1989) er en norsk friidrettsutøver, skiløper og motbakkeløper som representerer SK Vidar. Tidligere har han representert Hurdal IL.

Buraas har som junior satset både på langrenn og friidrett, men hans store mengde utholdenhetstrening har først og fremst gitt ham resultater i motbakkeløp. I 2008 ble han juniorverdensmester i motbakkeløp i Crans Montana i Sveits. I samme løpet tok han sølv i lagkonkurransen sammen med Lars Nesbø Bakke, Joel Dyrhovden og Sjur Prestsæter.

Under NM i friidrett 2009 tok han bronse på 5000 meter. I junior-NM har han tatt gull på både 1500 meter og 5000 meter i 2006, bronse på 5000 meter i 2007, og gull på 5000 meter og bronse på 2000 meter hinder i 2008. Han har også vunnet motbakkeløpene Tryvann Opp, Åneskøl Opp i 2008, Dokka Opp i 2009 og Oslos Bratteste i 2010.

I 2011 vant han NM i terrengløp. 

I 2013 klarte å forbedre sin personlig rekord over 5000 m med 12 sekunder under et stevne i Belgia. Han løp 13:15,91 og kvalifiserte dermed til VM i friidrett i Moskva, der han kvalifiserte seg til finalen, på tid. Denne forbedret han til 13:11,96 ved KBC Nacht-stevnet Heusden i Nederland 18. juli 2015, og dette gjorde at han kvalifiserte seg til VM i friidrett 2015 i Beijing.

Personlige rekorder
-------------------

| Øvelse | Resultat | Dato | Sted |
| --- | --- | --- | --- |
| 1500 meter | 3:42,20 | 09.06.2011 | Oslo (Bislett) |
| 3000 meter | 7:50,72 | 13.09.2015 | Rieti, Italia |
| 5000 meter | 13:11,96 | 18.07.2015 | Heusden, Belgia |
| 10000 meter | 28:56,46 | 04.06.2010 | Oslo (Bislett) |
| 3000 meter hinder | 9:13,26 | 14.06.2008 | Florø |
| 10 km gate | 28:41 |  |  |

Referanser
----------

1. ↑   World Athletics Database, World Athletics utøver-ID 211147[Hentet fra Wikidata]
2. ↑  *Verdensmesteren*, Eidsvoll Ullensaker Blad

Eksterne lenker
---------------

* (en) Sindre Buraas – kategori av bilder, video eller lyd på Commons Rediger på Wikidata
* (en) Sindre Buraas på Internet Movie Database Rediger på Wikidata
* (en) Sindre Buraas – World Athletics Rediger på Wikidata

* (en) Sindre Buraas – Diamond League Rediger på Wikidata

* (en) Sindre Buraas – FIS (langrenn) Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon
 |
**Eric Sigfrid Erickson** (1889–1983) var en svensk-amerikansk forretningsmann og spion.

Han vokste opp i Brooklyn i New York som sønn av fattige svenske immigranter. Han gjorde karriere i Standard Oil og senere i Texaco. I 1924, etter noen år i Asia, flyttet han til Stockholm, og i 1934 ble han svensk statsborger. Han drev import av olje og bensin.

Han hadde gode kontakter i den tyske oljeindustrien og tjente en formue på å fortsette sine forretninger med tyskerne under den andre verdenskrig. Han ble svartelistet av amerikanske myndigheter og utstøtt av venner og familie.

Ønsket om å renvaske seg drev ham til å bli amerikansk OSS-spion. På sine mer enn 30 forretningsreiser til Tyskland skaffet Erickson opplysninger som ble brukt av de allierte til å bombe tyske oljeraffinerier.

Ericksons livsfarlige spill ble allment kjent med en bok, *Spion i Berlin* (1958), som også ble forelegg for en spillefilm i 1962.

Erickson ble tildelt den amerikanske Frihetsmedaljen for sin innsats for de alliertes sak.

Han døde i sitt hjem i Menton på den franske riviera i 1983.

Referanser
----------

1. 1 2 3 4  Lucas, Richard. «Eric S Ericksons arkiv»Åpent tilgjengelig **(svensk)**. Riksarkivet. Besøkt 26. januar 2024.
2. 1 2 3 4 5  Talty, Stephan (18. september 2013). «How an American Nazi Collaborator Became an Allied Spy»Betalt abonnement kreves. *The Atlantic* **(engelsk)**. Besøkt 26. januar 2024.
3. ↑  «Eric Erickson, Wartime Spy»Åpent tilgjengelig. *The New York Times* **(engelsk)**: 25. 25. januar 1983.
4. ↑  «Mästerspionen Eric Erickson»Åpent tilgjengelig. *P1 Dokumentär* **(svensk)**. Sveriges Radio. 15. oktober 2021. Besøkt 26. januar 2024.

Litteratur
----------

* Klein, Alexander (1964). *Spion i BerlinÅpent tilgjengelig*. Oversatt av Sverre Maaland. Stavanger: Stabenfeldt forlag.
* Talty, Stephan (2014). *The Secret Agent: In Search of America’s Greatest World War II Spy* **(engelsk)**. New York: Diversion Books. ISBN 978-1-62681-165-2.
**Klimagassregnskap** er et regnskap over en organisasjons eller virksomhets direkte og indirekte utslipp av 
gasser som har egenskaper som kan føre til økt drivhuseffekt.

Klimagassregnskap for bygninger kan kategoriseres som nivå 1, 2 og 3 (scope 1, 2 og 3). Nivå 1 (direkte utslipp) beregninger omfatter direkte utslipp, det vil si de utslipp som skjer ved forbrenning av en energivare i for eksempel byggets oljefyrkjel. Nivå 2 (indirekte utslipp: energiforbruk) omfatter i tillegg utslipp forbundet med produksjon og distribusjon av de samme energivarene. Nivå 3 (andre direkte utslipp) omfatter i tillegg til nivå 1 og 2 også utslipp forbundet med andre innsatsfaktorer og aktiviteter knyttet til konstruksjonen og bruken av bygget, det vil si utslipp forbundet med materialer som inngår i byggets konstruksjon, vedlikehold, utskifting og riving samt utslipp forbundet med transport av varer og personer til og fra bygget i driftsfasen. Nivå 3 beregninger betegnes som utslippsberegninger i et byggs livsløpsperspektiv.

Klimagassberegninger i et livsløpsperspektiv kvantifiserer hvordan ulike deler av et bygg bidrar til de globale klimagassutslippene i dag og hvordan de ulike fasene i byggets livsløp bidrar. Det har vært og er stor faglig utvikling innenfor området og det pågår standardiseringsarbeid internasjonalt og nasjonalt. Siktemålet med standardiseringsarbeiet er å normere forutsetninger og systemavgrensninger slik at utslippsberegninger fra ulike bygg kan sammenlignes. I planleggingen av et bygg kan det analyseres hvilke deler av et bygg som bidrar mest til klimagassutslippene og hvilke endringer som kan redusere utslippene. Når bygget er ferdig prosjektert og bygget vil metodikken bidra til å dokumentere oppnådde utslippsreduksjoner. Alternative målestørrelser for å sammenligne bygg er totalt klimagassutslipp (tonn CO2-ekvivalenter over livsløpet 60 år), tonn CO2-ekvivalenter per år, kg CO2-ekvivalenter per m2 per år, eller kg CO2-ekvivalenter per person per år. Disse størrelsene kan så sammenlignes med utslipp fra andre tilsvarende byggeprosjekter for å få en indikasjon på om resulterende utslippsnivå er høyt eller lavt.

Ulike kalkulatorer, modeller og andre beregningsverktøy er utviklet for å bidra til at byggebransjen gjør klimagassvurderinger i sin planlegging, prosjektering, bygging og drift. Klimagassregnskap.no var et slikt verktøy som var gratis i bruk før det ble lagt ned januar 2019.

Et rammeverk for bærekraftighetsvurdering av bygg er gitt av Teknisk komité 350 i den europeiske standardiserings-komiteen (CEN TC 350) og er i ferd med å bli Norske standard.

Referanser
----------

1. ↑  Grønt UiO - Klimagassregnskap for UiO
2. ↑  Klimagassregnskap.no
3. ↑  Oversikt over standarder fra CEN/TC 350
**Austerelva** (også kalt *Østerelva* og *Østerdalselva*, nordsamisk: *Ovsttarjohka*) er ei elv i Vardø kommune i Finnmark. Den munner ut i Persfjorden ved grenda Persfjord og er 19,6 kilometer lang. Sideelva Tverrelva er dog lengre enn hovedelva, og regnet fra Tverrelvas utspring har vassdraget en total lengde på 32,2 kilometer.

Hovedelva har utspring på Raudfjellet øst på Varangerhalvøya, og renner først mot nordøst over Kompanimyra. Den snur senere mot nord og tar inn sideelva Jorbajohka fra vest. Den øvre delen av vassdraget har utpreget viddekarakter. Lenger nede går elva i en nedskåret V-dal, som åpner seg mer opp etter samløpet med Tverrelva en kilometer før munningen, helt øst i Persfjorden.

Fylkesvei 341 til Hamningberg og et par kraftlinjer krysser elva ved utløpet. Her ligger også en del fritidsbebyggelse. Vassdraget er ellers uten tekniske inngrep.

Vassdraget ble i 1973 vernet mot kraftutbygging i Verneplan I for vassdrag. Vernegrunnlaget var vassdraget urørthet og dets betydning for friluftsliv. Øvre deler av vassdraget ligger innenfor Varangerhalvøya nasjonalpark.

Referanser
----------

1. ↑  «NVE Atlas». *Vassdrag – Elvenett.*  Norges vassdrags- og energidirektorat. Besøkt 4. september 2017
2. 1 2  «NVE Atlas». *Vassdrag – Nedbørfelt – Nedbørfelt til hav.*  Norges vassdrags- og energidirektorat. Besøkt 4. september 2017
3. ↑  «Austerelva». *Faktaark*. Kartverket. Besøkt 4. september 2017.
4. ↑  «238/2 Austerelva - Tverrelva (Ovsttarjohka/Gaskajohka)». *nve.no -> Vann, vassdrag og miljø -> Verneplan for vassdrag*. Norges vassdrags- og energidirektorat. 15. juni 2021. Besøkt 14. oktober 2021.
5. ↑  (no) Varangerhalvøya nasjonalpark i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Hornøya** er ei øy i Vardø kommune i Troms og Finnmark. Hornøya er Norges østligste øy og ligger en drøy kilometer utenfor Vardø i Barentshavet. På øyas høyeste punkt (60 moh.) ligger Vardø fyr. Etter av fyret ble automatisert i 1991, er øya ubebodd, bortsett fra at noen biologer fra Universitetet i Tromsø forsker på øya sommerstid og bor i fyrvokterhuset.

Øya består av sandstein og skifer og måler ca. 900 ganger 650 meter. Den har bratte stup på vestsiden, mens østsiden skråner ned mot havet. Avslutninga dannes på denne sida av ei halvøy, Store Avløysinga. Lille Avløysinga er en holme som ligger rett sør for Hornøya. På vestsiden, mellom Hornøya og naboøya Reinøya ligger Prestholmen.

Hornøya har en av Norges største sjøfuglkolonier. I de bratte fjellsidene hekker totalt mer enn 40 000 par av alke, lomvi, krykkje, lunde, polarlomvi, storskarv, teist og toppskarv. Ellers på øya (og Reinøya) hekker store mengder gråmåser samt svartbak. Andre fuglearter er brushane, linerle og et par ravner. Spesielt polarlomvien tiltrekker seg fugleentusiaster langveisfra. Øya har siden 1983 vært fredet som Hornøya og Reinøya naturreservat.

På ulike steder på Hornøya finner man rester etter tyske bygningsanlegg fra andre verdenskrig.

Referanser
----------

1. ↑  Hornøya på Norgeskart.no fra Statens kartverk
2. ↑  (no) Hornøya og Reinøya naturreservat i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Ole-Hermann Gudim Lundberg** (født 16. juli 1964), er en norsk regissør og skuespiller fra Fredrikstad. 

I 1986 var han gründer av Fredrikstad Barne- og Ungdomsteater, og i 2007 startet han «Plankebyen Ungdomsteater». I 2008 startet han «Sceneteppe Ung Kultur», en sammenslutning av etablerte barne- og ungdoms-teatre i Fredrikstad. Han har vært kunstnerisk leder for de aller fleste oppsetningene til Fredrikstad Barne- og Ungdomsteater (som blant annet «Oliver», «Olsenbanden på Sirkus», «Olsenbanden på Rockern», «Jungelboken», «Pinocchio», «Sjørøverøya», «Ronja Røverdatter m.m».

I 1995 spilte han rollen som Pysa pirat i forestillingene om Kaptein Sabeltann

Som regissør har han flere titals større produksjoner bak seg. men arbeider mest med store musikkteater-produksjoner og historiske spel i Brottet Amfi på Hvaler med "Frihets-spranget", "Brottsjø", "Musikal-komedien Jeppe", "Midtsommernatts Drøm", og "Sommer-drømmen". 

Ole-Hermann Gudim Lundberg er medlem i Norsk Sceneinstruktørforening og samarbeider med Svein Gundersen (1949) (komponist) og Hans-Petter Thøgersen (dramatiker).

I tillegg til å være produsent og sceneinstruktør benyttes han også som skuespiller i alt fra farser, revyer, teater, musikaler, events, film og TV.

Referanser
----------

1. ↑   sceneweb.no[Hentet fra Wikidata]
2. ↑  Ole-Hermann Gudim Lundberg Arkivert 28. april 2019 hos Wayback Machine. Kulturværste

Eksterne lenker
---------------

* (no) Ole-Hermann Gudim Lundberg hos Sceneweb Rediger på Wikidata
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den.

**Snever:** Denne artikkelen er snevrere enn hva tittelen skulle tilsi. Gjelder også elektroniske kretser og prosesstyring, ikke bare biologi.
Negativ tilbakekobling fungerer som en reguleringsmekanisme for flere prosesser i levende organismer, og sørger for at essensielle verdier holdes stabile. Ved negativ tilbakekobling kan en høy konsentrasjon av hormon A som fører til en høyere konsentrasjon av hormon B, men en høy konsentrasjon av hormon B vil føre til en lav konsentrasjon av hormon A. På denne måten kan kroppen holde konsentrasjonen av hormoner stabile. Et eksempel er måten tyroksin reguleres på:  

Hormonet tyroksin blir produsert i skjoldkjertelen og stimulerer blant annet stoffskiftet i kroppen. Negativ tilbakekobling er viktig ved regulering av dette hormonet. Utskillelsen av tyroksin øker av tyreoideastimulerende hormon (TSH; også kalt thyreotropin). TSH-utskillelsen stimuleres av TRH (av engelsk thyreotropin stimulating hormone). Dersom det er mye TRH i blodet vil mengden TSH øke, og dermed vil mengden tyroksin øke. Dersom skjoldkjertelen slipper ut mye tyroksin i blodet, påvirker dette igjen hypothalamus til å skille ut mindre TRH. På denne måten blir ikke skjoldkjertelen lenger stimulert til å skille ut så mye tyroksin. Mye tyroksin i blodet påvirker også hypofysen til å slutte å skille ut TSH. Utskilling av tyroksin blir regulert ved negativ tilbakekobling flere steder i kjedeprosessen.

Hjernen (hypothalamus) → H → Hypofysen → A → Skjoldkjertelen → tyroksin

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Prostataspesifikt antigen**, PSA, er et protein som dannes i prostatakjertelen. Større mengder PSA går fra kreftvev til blodbanen enn fra normalt prostatavev. Dette gjør at innholdet av PSA i blod vil kunne være høyere hos en mann med prostatakreft. Det kan også forekomme høyere PSA-nivåer ved godartet prostataforstørrelse og prostatitt. Forhøyet PSA-nivå betyr derfor ikke nødvendigvis at man har prostatakreft, men indikerer at ytterligere utredning kan være påkrevd. Årsakene kan i tillegg til de nevnte også være relatert til alder, da det er normalt at eldre menn har høyere PSA-verdier enn yngre.

Biokjemisk er PSA en serinprotease (dvs. et nedbrytende enzym) hvis hovedfunksjon er å spalte de gelproteiner som sædblærene utsondrer i sperma. Dette gjør at den gelliknende konsistensen som sperma har umiddelbart etter utløsning etter 20-30 minutter blir en tyntflytende væske som sædcellene ved vaginalt samleie kan bevege seg i på vei mot livmor og eggleder der befruktning kan skje.

Eksterne lenker
---------------

* Norsk Helseinformatikk: PSA - prostata spesifikt antigen
**Frode Winther** (født 13. august 1974) er en norsk skuespiller. 

Fra 1997 til 2000 utdannet han seg til skuespiller ved ArtsEd London. Siden har han vært tilknyttet Hålogaland Teater, Riksteatret, Den Nationale Scene og Oslo Nye Teater. Fra 2014 har han vært ansatt ved Det Norske Teatret. Han har medvirket i en rekke filmer og TV-serier, blant annet *Nokas*, *Hevn*, *Flukten over grensen*, *Kampen for tilværelsen*, *Lilyhammer*, *Side om side*, *Valkyrien*, *Heksejakt*, *Grenseland* og *Norsk-ish*. På scenen har han hatt store oppgaver som Enjolras i *Les Miserables*, Stanley Kowalski i *En sporvogn til begjær*, Thorvald Helmer i *Et dukkehjem*, Kong Claudius i *Hamlet*, Hjalmar Ekdal i *Vildanden*, den norrøne guden Tor i Robert Wilsons *Edda* og etterforskeren Porfyrij Petrovitsj i Kjersti Horns versjon av *Raskolnikov*. For rollen i *Raskolnikov* vant han i 2020 Heddaprisen i kategorien «Beste mannlige medspiller»; produksjonen fikk også Heddaprisen som «Årets forestilling» i 2020.

Referanser
----------

1. ↑  Bikset, Lillian (18. august 2021). «Frode Winther». *Store norske leksikon*. Besøkt 16. november 2021.
2. ↑  Heddaprisen (16. juni 2019). «Vinnere 2020». *Heddaprisen* **(hebraisk)**. Besøkt 17. november 2021.

Eksterne lenker
---------------

* Om Frode Winther, fra Oslo Nye Teater
* (en) Frode Winther på Internet Movie Database Rediger på Wikidata

* (no) Frode Winther hos Sceneweb Rediger på Wikidata
* Frode Winther – Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** MusicBrainz
 |
***Thorns and Orange Blossoms*** er en amerikansk stumfilm fra 1922 regissert av Louis J. Gasnier.

Handling
--------

På en reise til Spania blir forretningsmannen Alan Randolph fra New Orleans og opera-stjernen Rosita Mendez forelsket. Men Alan skynder seg snart hjem, når han blir minnet på sin forlovede Violet Beaton. Rosita følger snart etter ham, men Alan - selv om hans forelskelse i Rosita fremdeles er sterk - gifter seg i hemmelighet med Violet. I sin sjalusi forsøker Rosita å drepe Alan, men hun blir selv såret og anklager Alan for å stå bak angrepet.

Alan blir derfor dømt til fengsel. Men Rosita angrer på det hun har gjort når hun besøker Violet og babyen hennes. Hun tilstår derfor hva hun har gjort, og vender tilbake til Spania.

Skuespillere
------------

* Estelle Taylor som Rosita Mendez
* Kenneth Harlan som Alan Randolph
* Arthur Stuart Hull som Barnes Ramsey
* Edith Roberts som Violet Beaton
* Carl Stockdale som Beaton
* John Cossar som Pio Guerra
* Evelyn Selbie som Fallie

Referanser
----------

1. ↑  «Silent Era : Progressive Silent Film List». *www.silentera.com*. Besøkt 20. januar 2024.
2. ↑  «AFI|Catalog». *catalog.afi.com*. Besøkt 20. januar 2024.

Eksterne lenker
---------------

* (en) *Thorns and Orange Blossoms* på Internet Movie Database Rediger på Wikidata
Denne artikkelen trenger å **wikifiseres**. Du kan bidra ved å legge til eller forbedre relevante lenker eller artikkelens oppsett. 

| Klikk [vis] til høyre for flere detaljer. |
| --- |
| * Erstatt HTML-markup med wikimarkup der det er passende.
* Legg til wikilenker. Der det er passende lager du lenker til andre artikler ved å sette "[[" og "]]" rundt relevante ord (se WP:LENKE for mer informasjon. Ikke lenk til ord som de fleste er kjent med, slik som vanlige yrker, velkjente geografiske betegnelser og hverdagsting.
* Formater innledningen. Opprett eller forbedre det innledende avsnittet.
* Fjern eller redigér stoff som ikke er skrevet i leksikalsk stil, men for eksempel kåserende eller humoristisk
* Legg inn avsnittsoverskrifter som beskrevet på Wikipedia:Oppsettsveiledning.
* Legg til en infoboks hvis det er passende i artiklene.
* Påse at referanser inneholder nok informasjon, slik som titler, datoer, utgivere osv.
* Fjern dette merket.
 |

**Arne Sørlie** (født 2. september 1947 i Stavanger) er norsk billedkunstner.

Han er utdannet ved skolen for billedkunst i København og Oslo Tegne og Maleskole. Han har bl.a. deltatt på Vestlandsutstillingen og Sunhordalandsutstillingen, samt et utall separat og kollektivutstillinger. bl.a. den norske opera. Han er kjent for sine påskemalerier som er vist i de fleste norske domkirker. Han er representert i adskillige private og offentlige samlinger bl. a. Norges Bank og Ålesund Kunstforening.
Tema i maleriene er lyset. Han har også hatt samarbeide med lyrikeren Kolbein Falkeid og komponisten Robert Rønnes. Hans tidligere veiledere var kunstmalerne Dag Hol og Kjell Pahr Iversen. Studiereiser er gjort til Vesterhavet og Skagen.

Kunsthistorikeren Åse Ødegaard og kunsthistoriker Hildegunn Guddal Svennson har skrevet boken *Arne Sørlie : maleren som ikke sluttet å undre seg* (2010).

Referanser
----------

1. ↑  deichman.no

Eksterne lenker
---------------

* Offisielt nettsted Rediger på Wikidata
**Vanylven Golfklubb** (stiftet 22. november 1998) er en norsk golfklubb i Vanylven som er medlem av Norges Golfforbund. Klubben har en 9-hullsbane ved Eidsåvoll stadion og Syvdsfjorden. Par på banen er 68 og lengden er på ca. 3 900 meter (12 800 ft) fra gult utslagssted.

Historikk
---------

Golfklubben ble etablert i 1998 og åpnet en 6-hullsbane i 1999. Banen som har navnet Vanylven Golfpark ble utvidet til 9 hull i 2004, og har eget klubbhus med driving range.

Norges Golfforbund beskriver banen slik i sin golfguide: *«Med smale fairwayar, utfordrande bunkerar og omgitt av skog og elvar framstår Vanylven Golfpark som ei spennande og utfordrande golfbane i naturskjønne omgivelser.»*

Referanser
----------

1. ↑  «Klubber og baner». Besøkt 25.04.2020.
2. 1 2 3  «Vanylven Golfklubb – Golfguiden». Norges Golfforbund. Arkivert fra originalen 19. april 2022. Besøkt 27. april 2020.

Eksterne lenker
---------------

* (no) Offisielt nettsted Rediger på Wikidata
* (nn) Vanylven Golfklubb på Facebook Rediger på Wikidata

Portal: Golf

|  |  |
| --- | --- |
| Oppslagsverk/autoritetsdata | Brønnøysundregistrene
 |
Altocumulus castellanus
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. *(9. januar 2024)***Altocumulus castellanus** eller bare **castellanus** er en type middelhøy sky og er en variant av altocumulus. Navnet kommer av de opptårnede utskuddene som bølger seg oppover fra skybasen. Skybasen kan variere fra 2000 til 5500 meter. 

Castellanusskyer er bevis på midttroposfærisk instabilitet og stor adiabatisk temperaturendring i høyere nivå. De oppstår som regel når et kaldere luftlag strømmer inn over et område med altocumulusskyer. Dette medfører instabilitet, og luftbobler begynner å stige fra skybasen. Kondensasjon i disse boblene skaper castellanuseffekten. 

Skyene kan være tegn på dårligere vær, og hvis konveksjon fra overflaten rekker opp til det midttroposfæriske ustabile laget, kan castellanusskyene utvikle seg videre til cumulonimbusskyer og tordenvær. På grunn av dette er meteorologer alltid på vakt når det blir observert castellanus. 

Siden skyene er kjennetegnet ved vertikale luftstrømmer, kan fly oppleve lett til moderat turbulens hvis de passerer slike skyer, men dette innebærer vanligvis ingen fare for flyene.

Eksterne lenker
---------------

* Flere bilder av castellanus

| * v
* d
* r
Skyer |
| --- |
| Høye skyer (Type A) | Cirrus (Ci) **·** Cirrus uncinus **·** Cirrus Kelvin-Helmholtz **·** Cirrostratus (Cs) **·** Cirrocumulus (Cc) **·** Pileus **·** Kondensstriper |
| Mellomhøye skyer (Type B) | Altostratus (As) **·** Altostratus undulatus **·** Altocumulus (Ac) **·** Altocumulus undulatus **·** Altocumulus makrellsky **·** Altocumulus castellanus **·** Altocumulus lenticularis |
| Lave skyer (Type C) | Stratus (St) **·** Orografisk stratus **·** Nimbostratus (Ns) **·** Cumulus humilis (Cu) **·** Cumulus mediocris (Cu) **·** Stratocumulus (Sc) |
| Konvektive skyer (Type D) | Cumulonimbus (Cb) **·** Cumulonimbus incus **·** Cumulonimbus calvus **·** Cumulonimbus med mammatus **·** Cumulus congestus  **·** Pyrocumulus |
| Andre skyer | Perlemorskyer **·** Lysende nattskyer |
**Andreas Holt** (1729–1784) var en norskfødt deputert og samler. 

Han ble født i Christiania som sønn av kjøpmann Peder Hansen Holt og Lisbet Jensdatter Stør. I 1747 ble han student og innmeldtes samme år ved Københavns Universitet. Fem år senere tok han teologisk eksamen. 1759 tiltrådte han som hovmester og reiseleder på agent Erik Ankers sønner Carsten og Peters utenlandsreise. Turen begynte i England, fortsatte til Frankrike og Tyskland og varte i seks år. Under reisen stiftet Holt og Anker-brødrene et nært bekjentskap med den skotske filosofen Adam Smith.

I 1770 fikk Holt rang som virkelig kanselliråd. 1773 ble han kommittert i *General- Landøkonomi- og Kommercekollegiet* (frem til 1776) samt sjef for sammes norske sekretariat og assessor i *Bjergværksdirektoriet* (til 1775). 1773 fikk han ennvidere justisråds rang, ble 1774 virkelig justitsråd, 1779 etatsråd og endelig i 1781 deputert i Bjergværksdirektoriet. Han døde i København 20. januar 1784. Samme år ble det avholdt en auksjon over hans samlinger av bøker, naturalier og kunst. Deler av mineralsamlingen kom til Bergseminaret på Kongsberg.

Holt synes å ha vært forfatter eller oversetter av det anonyme skrift *Letters from an English Gentleman on His Travels Through Denmark to His Friend in London, Concerning the Late Trans­actions in Copen­hagen, Serving as a Confutation to the Pamphlet called The Political System of the Regency of Denmark,* utgitt i London i 1772. Skriftet angår Struensees fall, og tillegges også Ove Høegh-Guldberg som forfatter.

Referanser
----------

1. 1 2  Anders Langangen, Einar Aas & Gunnar Birkeland (2017). «Elever ved Christiania Katedralskole og privat dimitterte elever fra Christiania 1691-1799» (PDF). Besøkt 28. april 2022.
2. 1 2  Bricka, Carl Frederik. «Holt, Andreas (Dansk biografisk Lexikon / VIII. Bind. Holst - Juul)». *runeberg.org* **(dansk)**. Besøkt 28. april 2022.
3. 1 2  Peter Kurrild-Klitgaard. «Ideer om frihet». *www.ideeromfrihet.no*. Besøkt 28. april 2022.
4. ↑  Berg, Øivind (2011). *Det Kongelige Norske Berg-Seminariums boksamling*. no: Norsk bergverksmuseum. s. 15. ISBN 9788291337524.

|  |  |
| --- | --- |
| Oppslagsverk/autoritetsdata | VIAF
 |
**Lene Elise Bergum** (født 19. november 1971 i Kristiansand) er en norsk skuespiller.

Gjennombruddet som skuespiller kom med rollen som Lene i filmen *Hodet over vannet* (1993), som det senere ble laget en Hollywood-versjon av, med Cameron Diaz i hovedrollen.

Bergum hadde en fremtredende rolle som Camilla i komiserien *Tre på toppen* på TVNorge i 1997. Det var likevel først med rollen som Alexandra «Alex» Kvamme i såpeserien *Hotel Cæsar* på TV 2 hun ble et kjent fjes for den jevne nordmann. Hun spilte i serien fra 1998 til 2001, gjorde comeback i 2004 og forlot intrigehotellet på nytt i mai 2004.

Hun hadde også rollen som Anita i TV 2-serien *Far og sønn* i 2002.

I 2005 var hun norsk deltager i den skandinaviske TV-produksjonen *Robinson VIP*, sammen med Ole Klemetsen, Janne Rønningen, Gry Jannicke Jarlum og Jan Simonsen.

Per 2014 driver hun firmaet Appetitten Kantine og Catering.

Hun har tidligere jobbet som lastebilsjåfør i Posten Norge.

Vinteren 2018 var hun deltaker på Farmen Kjendis på TV2.

Roller
------

| År | Film/TV-serie | Rolle |
| --- | --- | --- |
| 1993 | *Hodet over vannet* | Lene |
| 1997 | *Tre på toppen* | Camilla |
| 1998 | *Blodsbånd*  | *Ukjent* |
| 1998–2001, 2004–2005 | *Hotel Cæsar* | Alexandra «Alex» Kvamme |
| 2002 | *Far og sønn* | Anita |
| 2005 | *Robinson VIP* | Deltager |
| 2006 (filmet i 2004) | *Asfaltevangeliet* | Kvinne som bryr politimann |
| 2018 | Farmen Kjendis | Seg selv |

Referanser
----------

1. ↑  «Radioresepsjonen live Rockefeller - Lene Elise Bergum».
2. ↑  «TV2.no - nyheter døgnet rundt». *TV 2* **(norsk)**. Besøkt 7. januar 2018.

Eksterne lenker
---------------

* (en) Lene Elise Bergum på Internet Movie Database Rediger på Wikidata

* (no) Lene Elise Bergum hos Filmfront Rediger på Wikidata

* (en) Lene Elise Bergum hos The Movie Database Rediger på Wikidata
* Appetitten.no

|  |  |
| --- | --- |
| Oppslagsverk/autoritetsdata | Prabook
 |
| Medaljeoversikt |
| --- |
| Konkurrerte for Hellas’ flagg Hellas |
| Friidrett Balkanmesterskapet i friidrett |
| Sølv | 2017 Novi Pazar |  800 m |
| Sølv | 2016 Pitesti |  4x400 m |
| Friidrett Balkanmesterskapet i friidrett innendørs |
| Sølv | 2018 Istanbul |  800 m |
| Gull | 2017 Beograd |  800 m |
| Sølv | 2016 Istanbul |  800 m |
| Bronse | 2016 Istanbul |  4x400 m |

Må ikke forveksles med Konstantina Giannopoulou (sprinter).
**Konstantina Giannopoulou**, også skrevet **Konstadína Yiannopoúlou** (gresk: Κωνσταντίνα Γιαννοπούλου, født 27. august 1994) er en gresk friidrettsutøver som hovedsakelig konkurrerer i mellomdistanseløp. Hun vant 800 meter under Balkanmesterskapet i friidrett innendørs 2017.

Idrettskarriere
---------------

### Sesongen 2015

Giannopoulou deltok i Balkanmesterskapet i friidrett 2015, der hun kom på sjuendeplass på 800 meter.

### Sesongen 2016

Under Balkanmesterskapet i friidrett innendørs 2016 fikk hun sølv på 800 meter, bak Nunu Hihaela fra Romania, og hun fikk også bronse på 4 x 400 meter stafett.

Hun ble gresk mester på 800 meter utendørs i 2016. Hun deltok igjen i Balkanmesterskapet i friidrett 2016, og kom der på fjerdeplass på 800 meter. Hun deltok også på Hellas' stafettlag som kom på andreplass på 4 x 400 meter stafett.

### Sesongen 2017

Giannopoulou ble gresk mester på 800 meter både innendørs og utendørs i 2017. Hun vant 800 meter under Balkanmesterskapet i friidrett innendørs 2017, og fikk sølv på samme distanse under Balkanmesterskapet i friidrett 2017, bak Amela Terzić.

Hellas deltok i Superligaen under Lag-EM i friidrett 2017, og Giannopoulou kom der på sjetteplass på 800 meter og ellevteplass på 1500 meter. Hellas kom på niendeplass i lagkonkurransen, og beholdt med det plassen i Superligaen.

### Sesongen 2018

Under Balkanmesterskapet i friidrett innendørs 2018 fikk hun sølv på 800 meter, 21 hundredeler bak Florina Pierdevara fra Romania.

Referanser
----------

1. ↑  Balkan Athletics - *Lia Manoliu Indoor Athletic Hall - Event 7 F 800 m*, besøkt 2. mars 2018
2. ↑  Balkan Athletics - *Balkan Indoor Championships 2016* Arkivert 7. mars 2016 hos Wayback Machine. besøkt 2. mars 2018.
3. ↑  Balkan Athletics - 75th. Balkan Senior Championships, besøkt 2. mars 2018
4. ↑  Balkan Athletics - Balkan Senior Athletics Championships Serbia – Novi Pazar, 15/16. July 2017, besøkt 2. mars 2018.
5. ↑  European Athletics - *European Athletics Team Championships - Lille Métropole 2017*, besøkt 2. mars 2018.
6. ↑  Balkan Athletics - *Balkan Indoor Championships* Arkivert 22. juni 2018 hos Wayback Machine. besøkt 2. mars 2018.

Eksterne lenker
---------------

* (en) Konstantina Giannopoulou – World Athletics Rediger på Wikidata
* (en) Profil hos Ethic Sport Arkivert 3. mars 2018 hos Wayback Machine.
***That Woman*** er en amerikansk stumfilm fra 1922 regissert av Harry O. Hoyt.

Handling
--------

Adora Winstanley, som nylig har blitt populær på Broadway, har også blitt populær blant en rekke velstående menn. Billy Kelvin vinner etter hvert hjertet hennes. De ønsker å gifte seg, til stor misnøye for Billys far. Han tilbyr penger til Adora, i bytte mot at hun skal avslutte forholdet hennes til Billy. Hun nekter å gå med på dette, og Mr. Kelvin klekker desperat ut et komplott hvor en ung mann skal lokke Adora til lystbåten hans. Faren håper at Billy skal være vitne til at hans nye kone ikke er trofast mot ham. Adora viser seg imidlertid trofast, og den Kelvin senior må til slutt innrømme den unge kvinnens verdighet.

Skuespillere
------------

* Catherine Calvert som Adora Winstanley
* Joseph Bruelle som William Arnold Kelvin
* William Black som William Kelvin
* George Pauncefort som Somerton Randall
* William Ricciardi som Morris Elman
* Jack Newton som Hilary Weston
* Norbert Wicki som Mishu

Referanser
----------

1. ↑  «AFI|Catalog». *catalog.afi.com*. Besøkt 19. januar 2024.

Eksterne lenker
---------------

* (en) *That Woman* på Internet Movie Database Rediger på Wikidata
**Toni Lise Gundersen** (født 22. oktober 1965) er en norsk skuespiller og sanger. Hun er født og oppvokst i Stavanger.

Gundersen har revy- samt kabaretbakgrunn fra Rogaland og har medvirket i en rekke oppsetninger ved Rogaland Teater. Hun har hatt rollen som «Karianne Marcussen» i TV-såpen *Hotel Cæsar*.

I 1993 deltok Gundersen i Melodi Grand Prix med sangen «Roser i regn» som nådde en fjerdeplass. 

I 2005 deltok hun og familien i en episode av TV3-dokumentaren *En annen verden*, hvor de tilbrakte ti dager sammen med en indianerstamme i Sør-Amerika.

Siden 2008 har hun samarbeidet musikalsk med bandet Kloster. I 2008 gav de ut singelen «Fading Out» og albumet *Friheim* kom i 2012. De samarbeidet også om singelen «Aldri glømma» som ble spilt inn med diverse musikere fra Stavanger for å feire Amnesty International sitt 50-årsjubileum i 2011. 

Den musikalske samlivskomedien *Toni går i Kloster*, skrevet og framført av Gundersen og Øystein Kloster, ble spilt 40 ganger i 2010/2011.

Hun er yngre søster til skuespilleren og sangeren Mia Gundersen.

Hun spiller også i sesong 2 av Unge lovende på NRK.

Filmografi
----------

* 2012: *Lurt av Karlsen* (TV-serie) som seg selv
* 2005: *En annen verden* (TV-serie) som seg selv
* 2005: *Hos Martin* (TV-serie) som «Ågot»
* 2003: *Sydenparodis* (TV-serie) som «Laila Mendez»
* 2002: *Far og sønn* (TV-serie) som «Veronica»
* 2001: *Hotel Cæsar* (TV-serie) som «Karianne Marcussen»
* 2001: *Parodis* (TV-serie) som «Laila Mendez»

Diskografi
----------

| År | Tittel |  |
| --- | --- | --- |
| 2008 | «Fading Out» (singel) | Vokalist/låtskriver |
| 2011 | «Aldri glømma» (singel) | Vokalist/låtskriver |
| 2012: | *Friheim* (album) | Vokalist/låtskriver |

Referanser
----------

1. ↑   ČSFD, ČSFD person-ID 380999[Hentet fra Wikidata]
2. ↑  «Fikk smake en annen verden»[*død lenke*], *Aftenbladet* 24. september 2005
3. ↑  «Hverdagshumor fra et samliv». *Bergens Tidende*. 4. mars 2011. Arkivert fra originalen 17. november 2015. Besøkt 12. november 2015.
4. ↑   Kjendis

Eksterne lenker
---------------

* Video til «Aldri glømma»
* Video til «Fading Out»
*Denne artikkelen er om dalføret. For kommunen, se Sirdal.*
**Sirdalen**, vanligvis omtalt som **Sirdal** er et dalføre i Sirdal og Flekkefjord kommuner i Agder. Det er rundt 90 kilometer langt, og strekker seg fra Lundevatnet i sør til Lyseheiane og Sirdalsheiane i nord. I dalbunnen renner elva Sira, som dalen har navn etter.

Den sørlige delen av Sirdal, fra Lundevatn til Tonstad, er dominert av det 27 kilometer lange og smale Sirdalsvatnet. Mellom Tonstad og Handeland er dalen svært smal og trang, mens den nordover fra Handeland blir mere åpen og glir gradvis over i heilandskapet i fjellene rundt. 

Elva Sira er sammen med naboelva Kvina og de fleste sideelvene utbygget til kraftproduksjon av Sira-Kvina Kraftselskap, og langs Sirdalen ligger flere store kraftmagasiner, som Svartevatn-magasinet og Gravatn/Valevatn-magasinet. Hovedkraftverket Tonstad er Norges største regnet i produksjon. 

Langs dalsidene i Øvre Sirdal, særlig på strekningen Tjørhom – Ådneram, er det bygget mange ski- og alpinanlegg, og området er populært for skiturister spesielt fra Rogaland og Agder-fylkene.